	МИНИСТЕРСТВО НА ВЪТРЕШНИТЕ РАБОТИ


З А П О В Е Д

№ 8121К-885/15.03.2016 г.
ОТНОСНО: Обявяване на конкурс за назначаване на държавна служба в МВР
На основание член 156, алинея 1, алинея 5 и алинея 6 от Закона за Министерството на вътрешните работи и Наредба № 8121з-344 от 25 юли 2014 г. за назначаване на държавна служба в МВР,

І. ОБЯВЯВАМ конкурс за назначаване на държавна служба в Областна дирекция на МВР - Добрич за вакантни младши изпълнителски длъжности, за които се изисква задължителна първоначална професионална подготовка, както следва:

1. Първо районно управление - Добрич
Сектор „Охранителна полиция”

Група „Охрана на обществения ред”

- полицай - старши полицай - 1 (една) вакантна длъжност;
2. Районно управление - Албена
Група „Охранителна полиция”

2.1. полицай - старши полицай - 1 (една) вакантна длъжност;

2.2. младши автоконтрольор ІІ - І степен - 1 (една) вакантна длъжност;
3. Районно управление - Шабла
Група „Охранителна полиция”

- полицай - старши полицай - 1 (една) вакантна длъжност;
4. Районно управление - Генерал Тошево
Група „Охранителна полиция”

4.1. полицай - старши полицай - 1 (една) вакантна длъжност;

4.2. младши автоконтрольор ІІ - І степен - 1 (една) вакантна длъжност;
5. Районно управление - Тервел
Група „Охранителна полиция”

5.1. полицай - старши полицай (водач на патрулен автомобил) - 1 (една) вакантна длъжност;

5.2. младши автоконтрольор ІІ - І степен - 1 (една) вакантна длъжност.
ІІ. Кандидатите за участие в конкурса трябва да са дееспособни физически лица, които отговарят на следните изисквания:

1. Да имат само българско гражданство;
2. Да не са осъждани за умишлено престъпление от общ характер, независимо от реабилитацията;
3. Да не са привлечени като обвиняеми или да не са подсъдими за умишлено престъпление от общ характер;
4. Специфични изисквания:

4.1. Да не са по-възрастни от 40 (четиридесет) години към датата на обявяване на конкурса (изискването не се прилага за кандидати - лица, работещи по трудово правоотношение в МВР и бивши служители на МВР);
4.2. Да имат завършено средно образование;
4.3. Да отговарят на минималните изисквания за физическа годност, определени съгласно специализираната методика за изследване на физическата годност на кандидатите за назначаване на държавна служба в МВР, съгласно приложение № 2 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи;
4.4. Да отговарят на минималните изисквания за психологична пригодност, определени съгласно специализираната методика за психологично изследване на кандидатите за назначаване на държавна служба в МВР, съгласно приложение № 3 от Наредба № 8121з-344 от 25 юли 2014 г. за назначаване на държавна служба в Министерството на вътрешните работи;
4.5. За кандидатите за длъжността младши автоконтрольор ІІ - І степен - да притежават свидетелство за управление на МПС и да са завършили курс за оказване на долекарска помощ при пътнотранспортни произшествия;
4.6. За кандидатите за длъжността полицай - старши полицай (водач на патрулен автомобил) - да притежават свидетелство за управление на МПС, категория В или по-висока и да отговарят на изискванията на Наредба № І-141 от 18 септември 2002 г. за условията и реда, при които се ползва специален режим на движение от моторните превозни средства.

5. Да отговарят на медицинските изисквания за работа в МВР, съгласно Наредба № 8121з-345 от 25 юли 2014 г. за определяне на медицинските изисквания за работа в Министерството на вътрешните работи.
ІІІ. Необходими документи и срок за подаването им:
1. В 20 (двадесет) дневен срок, считано от деня следващ публикуването на обявлението по реда на член 156, алинея 6 от Закона за Министерството на вътрешните работи, кандидатите могат да подадат заявление за участие в конкурса (по образец), попълват анкетна карта и представят следните документи:

1.1. Копие на лична карта;

1.2. Нотариално заверено копие на диплома за завършено средно образование (при издадена диплома от чуждестранно учебно заведение - удостоверение за признато образование);

1.3. Декларация от кандидата, че притежава само българско гражданство (по образец);

1.4. Свидетелство за съдимост за работа в МВР;

1.5. Удостоверяващ документ, че не е привлечен като обвиняем и не е подсъдим за умишлено престъпление от общ характер - от районна и градска (окръжна) прокуратура;

1.6. Удостоверяващ документ от Национална следствена служба, че срещу него няма повдигнато обвинение за умишлено престъпление от общ характер;

1.7. Декларация от кандидата по член 4, алинея 1, точка 2 от Закона за защита на личните данни (по образец);

1.8. Свидетелство за управление на МПС (копие) и контролен талон към него (копие), и документ за завършен курс за оказване на долекарска помощ при пътнотранспортни произшествия (копие) - за кандидатите за длъжността младши автоконтрольор ІІ - І степен;

1.9. Свидетелство за управление на МПС (копие) и контролен талон към него (копие) - за кандидатите за длъжността полицай - старши полицай (водач на патрулен автомобил);
1.10. Други документи, имащи отношение към конкурса.

2. Документите за участие в конкурса се подават в сектор “Човешки ресурси” при Областна дирекция на МВР - Добрич, адрес гр. Добрич, ул. „Максим Горки” № 12;
3. В заявлението по точка 1 кандидатът посочва длъжността и структурата, за която кандидатства, като в конкурса се допуска участие само за една длъжност;

4. Не се приемат документи, подадени след срока по точка 1;
5. В срока за подаване на документите за конкурса, кандидатите се явяват пред експертната лекарска комисия за медицинско освидетелстване, съгласно Наредба № 8121з-345 от 25 юли 2014 г. В същия срок експертната лекарска комисия да изпрати по служебен път медицинските свидетелства на кандидатите до сектор “Човешки ресурси” при Областна дирекция на МВР – Добрич;
6. След изтичане на крайния срок за подаване на документите, сектор “Човешки ресурси” при Областна дирекция на МВР - Добрич да изпрати до дирекция “Човешки ресурси” - МВР, обобщена справка за набраните кандидати, съгласно член 15, алинея 1, точка 5 и алинея 2 от Наредба № 8121з-344 от 25 юли 2014 г.

ІV. Конкурсната процедура да се проведе на следните етапи:
1. Изследване на физическата годност.

Изследването на физическата годност да се извърши съгласно таблица № 1 от специализираната методика за изследване на физическата годност на кандидатите за назначаване на държавна служба в МВР, Приложение № 2 към член 3, алинея 1, точка 3 от Наредба № 8121з-344 от 25 юли 2014 г., както следва:

Таблица 1

	Точкова

система

за

оценка

 

 
	Тестова батерия

	
	скок

дължина от

място (см)

 

 
	бягане

осморка 4

цикъла (сек)

 

 
	гладко бягане

800 м (мин)

 

 

 
	сгъване и

разгъване

на ръцете

от опора

(бр.)
	изправяне

на трупа от

тилен лег

до седеж

(бр.)

	 
	мъже
	жени
	мъже
	жени
	мъже
	жени
	мъже
	жени
	мъже
	жени

	8
	>= 240
	>= 205
	-
	-
	t <= 3.10
	t <= 3.20
	-
	-
	-
	-

	7
	235
	200
	t <= 16.2
	t <= 16.6
	3.11 - 3.15
	3.21 - 3.25
	>= 55
	-
	-
	>= 55

	6
	230
	195
	16.3
	16.7
	3.16 - 3.20
	3.26 - 3.30
	50
	-
	-
	50

	5
	225
	190
	16.4
	16.8
	3.21 - 3.25
	3.31 - 3.35
	45
	-
	-
	45

	4
	220
	185
	16.5
	16.9
	3.26 - 3.30
	3.36 - 3.40
	40
	-
	-
	40

	3
	215
	180
	16.6
	17.0
	3.31 - 3.35
	3.41 - 3.45
	36
	-
	-
	36

	2
	210
	175
	16.7
	17.1
	3.36 - 3.40
	3.46 - 3.50
	32
	-
	-
	32

	1
	205
	170
	16.8
	17.2
	3.41 - 3.45
	3.51 - 3.55
	30
	-
	-
	30


2. Психологично изследване:
2.1. Тестово изследване с тест за интелигентност, личностни въпросници и други психодиагностични методи;
2.2. Психодиагностично интервю.

Кандидатите, покрили психологичните критерии за съответствие с изискванията за длъжността, установени чрез изследването по точка 2.1, се явяват на психодиагностично интервю.

Кандидатите, непокрили минималните изисквания за длъжността, установени в изследването по точка 2.1, не преминават елиминаторния праг на етапа и не се явяват на психодиагностично интервю.

3. Заключително интервю.

V. Конкурсната процедура да се проведе в срок до 6 (шест) месеца от обявяването на конкурса.

VІ. ОПРЕДЕЛЯМ състав на конкурсната комисия:

....................................................................................................................................................
VIІ. Председателят на конкурсната комисия да създаде необходимата организация конкурсната процедура да приключи в обявения срок, като кандидатите бъдат своевременно уведомявани за датите, часа и мястото на провеждане на съответните етапи от конкурсната процедура.

VIІІ. Областна дирекция на МВР - Добрич да публикува обявление за конкурса по реда на член 156, алинея 6 от Закона за МВР.
ІX. Заповедта да се публикува в електронната страница на дирекция “Човешки ресурси” - МВР в интернет и интранет, и се изпрати на структурите по член 37 от Закона за МВР за сведение, изпълнение и обявяване на общодостъпни места.

МИНИСТЪР:              (п)
Румяна Бъчварова

